text: Død efter arbejdsulykke
  10 august 2012 kl. 15.27
  En 44-årig elektriker er død efter en arbejdsulykke på Dan Cake i Give natten til fredag.
  95 procent af hans krop blev forbrændt, da et kar med 82 grader varmt vand tippede, og vandet fossede ned over ham.
  Efter ulykken blev han fløjet til Rigshospitalet i København, men han var så kvæstet, at lægerne kun kunne give ham smertebehandling. Manden blev erklæret død fredag ved middagstid.
  Arbejdstilsynet er gået i gang med at kortlægge hændelsesforløbet og sikkerheden på fabrikken.
  De pårørende er underrettet.
  